Saitual DIPRO tharin a hna a zawm fel,"1387/2024-2025 Dated Saitual, the 31st July, 2024: Information & Public Relations Department, Mizoram-in Saitual District Information & Public Relations Officer (DIPRO) atana a ruat thar Pi F. Zodingpuii chuan Saitual Bawrhsap Dr. Lalngura Tlau atang charge la felin a office a luah tan. Charge inhlanna hunah hian Bawrhsap Dr. Lalngura Tlau chuan tunlaiah information chu pen leh lehkhapuan mai ni lo, social media hmanga puan zar leh theh darh a ngaih nasat avangin hemi kawngah hian theih tawp chhuah turin DIPRO thar hi a chah a, Saitual district-a hmasawnna leh hnathawh pawimawh tak takte puangzartu tha tak ni turin a fuih bawk a ni. Pi F. Zodingpuii hi Mizoram Combined Civil Service 2023 batch zinga Mizoram Information Service (MIS) a ni a, Administrative Training Institute (ATI) MINECO, Aizawl-ah Foundation training a zawh hnuah Saitualah DIPRO post a chelh ta a ni. Attachment Loading attachment...",Dated: 31 st Jul 24 2:35 PM,https://dipr.mizoram.gov.in/post/saitual-dipro-tharin-a-hna-a-zawm-fel